 Aịzaya 26  Nụbọchị ahụ, a ga-abụ abụ a nala Juda: Anyị nwere obodo siri ike. O mewo ka nzọpụta bụrụ mgbidi na ékpè ya.Megheenụ ọnụ ụzọ ámá ka mba ezi omume nke kwesịrị ntụkwasị obi bata.Ị ga-echebe onye nwere ọchịchọ siri ike ka o nwee udo na-adịghị akwụsị akwụsị, nihi na ọ bụ gị ka e mere ka ọ tụkwasị obi.Tụkwasịnụ Jehova obi mgbe niile, nihi na Jaa Jehova bụ Oké Nkume mgbe ebighị ebi.Nihi na o wetuwo ndị bi nebe dị elu, bụ obodo dị elu. Ọ na-ewetu ya, ọ na-eweturu ya ala; ọ na-eme ka ọ daruo ala.Ụkwụ nke onye nọ nahụhụ ga-azọda ya, ee, nzọụkwụ nke ndị ọ na-enweghị ka ọ hà ha.Ụzọ onye ezi omume ziri ezi. Ebe ọ bụ na i ziri ezi, ị ga-eme ka ụzọ onye ezi omume dị larịị.Ee, Jehova, anyị enwewo olileanya nebe ị nọ nihi ụzọ ikpe ziri ezi gị. Aha gị na ihe ncheta gị anọwo na-agụ mkpụrụ obi anyị agụụ.Agụụ gị agụsiwo mkpụrụ obi m ike nabalị; ee, m na-achọsi gị ike nime mmụọ m; nihi na, mgbe ị na-ekpe ụwa ikpe, ọ bụ ezi omume ka ndị bi nelu ala ga-amụta.Ọ bụrụgodị na e meere onye ajọ omume amara, ọ gaghị amụta ezi omume. Nala nke izi ezi, ọ ga-eme omume na-ezighị ezi, ọ gaghịkwa ahụ ịdị ukwuu Jehova.Jehova, aka gị adịwo elu, ma ha anaghị ahụ ya. Ha ga-ahụ ekworo ị na-ekwo nihi ndị gị, ihere ewee mee ha. Ee, ọkụ nke ga-erepịa ndị iro gị ga-erepịa ha.Jehova, ị ga-ekpere anyị ikpe udo, nihi na ị rụworo anyị ọbụna ọrụ anyị niile.Jehova bụ Chineke anyị, ndị ọzọ bụ ndị nna ukwu ma e wezụga gị emewo ka ọ bụ ha nwe anyị. Ọ bụ naanị site nenyemaka gị ka anyị ga-akpọ aha gị.Ha anwụọla; ha agaghị adị ndụ. Ha bụ ndị na-adịghị ndụ, ha agaghị ebili. Nihi ya, ị tụgharịwo chee ihu nebe ha nọ ka i wee laa ha niyi, ka a ghara ịkpọtụkwa ha aha.I mewo ka mba a mụbaa; Jehova, i mewo ka mba a mụbaa; i wetaworo onwe gị otuto. Ị gbatịwo ókè niile nke ala a ruo nebe dị anya.Jehova, ha atụgharịwo ihu nebe ị nọ noge ahụhụ; ha ekpewo ekpere nolu dị ala mgbe ị dọrọ ha aka ná ntị.Dị nnọọ ka oge na-eru mgbe nwaanyị dị ime ga-amụ nwa, ime ana-eme ya, ya ana-eti mkpu nihi ime na-eme ya, otú ahụ ka anyị dị nihi gị, Jehova.Anyị adịwo ime, ime emewo anyị; dị ka a pụrụ ikwu ya, anyị amụwo ifufe. Ọ dịghị ezigbo nzọpụta anyị wetawooro ala a, a mụghịkwa ndị ga-ebi nelu ala.Ndị gị nwụrụ anwụ ga-adị ndụ. Ozu m niile ga-ebili. Tetanụ tie mkpu ọṅụ, unu ndị bi nájá! Nihi na igirigi gị dị ka igirigi nke ahịhịa malo, ala ga-amụpụtakwa ndị na-adịghị ndụ.Ndị m, gaanụ banye nọnụ ụlọ unu dị nime, mechiekwanụ ọnụ ụzọ mgbe unu banyesịrị. Zoonụ ruo nwa mgbe nta, ruo mgbe oké iwe gafere.Nihi na, lee! Jehova si nebe ọ nọ na-abịa ime ka ndị bi nala a zaa ajụjụ maka njehie ha. Ala a ga-ekpughekwa ọbara ndị ọ wụfuru, ọ gakwaghị ekpuchi ndị ya e gburu egbu ọzọ. 